Vecaucė
Vecaucė (latv. Vecauce – „Senoji Aucė“) – kaimas Latvijoje, Duobelės savivaldybėje, prie šiaurinio Aucės miesto pakraščio. Valsčiaus centras. 433 gyventojai (2021 m.). Praeina kelias P104 (Naujoji Akmenė–Aucė–Tukumas). Veikia Latvijos žemės ūkio universiteto mokymų centras (pilyje), gydytojo kabinetas, Aucės pašto skyrius. Yra liuteronų bažnyčia ir XIX a. vid. neogotikiniai dvaro rūmai (rezidencinė pilis). Stovi paminklas agronomui Janiui Apsyčiui.